Helgi Áss Grétarsson stórmeistari sigraði með glæsibrag á nýársmóti Hróksins og Kalak á laugardag . Helgi fékk fullt hús , 9 vinninga , næstur kom Róbert Lagerman með 7,5 og þriðji varð Gauti Páll Jónsson með 6,5 . Þá var því fagnað að Hrókurinn og Kalak munu enn um sinn hafa bækistöðvar að Geirsgötu 11 við Reykjavíkurhöfn , en útlit var fyrir að félögin yrðu heimilislaus eftir að húsnæðið skipti um eigendur á síðasta ári . Í frétt frá Hróknum segir : ,, Það er mikill léttir að búið sé að tryggja að við þurfum ekki að yfirgefa Pakkhúsið nú í janúar eins og allt stefndi í . Hrókurinn og Kalak hafa haft aðsetur við Reykjavíkurhöfn í góðu Brims hf. í næstum sex ár . Þar hafa verið haldnir ótal viðburðir , maraþon í þágu góðra málefna , skákmót og málþing , og þar er miðstöð fatasöfnunar Hróksins í þágu vina okkar á Grænlandi . “ Fyrirtæki í eigu malasíska fjárfestisins Vincent Tan keypti eignina á síðasta ári og eru uppi áfrom um stórt lúxushótel þar sem vöruskemman stendur nú . Sömu aðilar keyptu í fyrra Icelandair Hotels og hyggja á hótelbyggingu í Nuuk á Grænlandi . Í fjölskrúðugu eignasafni Vincent Tan eru líka knattspyrnufélög víða um heim , m.a. breska liðið Cardiff , sem Aron Einar Gunnarsson spilaði lengi með . ,, Við erum vitaskuld afar þakklát fyrir að geta enn um stund haldið uppi lífi við Reykjavíkurhöfn og staðið að viðburðum í þágu góðra málefna . Það er margt framundan á þessu nýja ári , með megináherslu á Grænland , þótt við störfum vitaskuld af krafti áfram á okkar íslenska heimavelli , “ segir í frétt Hróksins . Skákmót verða haldin í Pakkhúsinu fyrsta laugardag hvers mánaðar og mega keppendur eiga von á margvíslegum og óvenjulegum glaðningi . Þannig hlaut Helgi Áss engan venjulegan bikar í verðlaun á laugardaginn , heldur útskorna skál úr rekaviði eftir handverks - og listamanninn Guðjón Kristinsson frá Dröngum . Aðrir keppendur voru þeir Róbert , Gauti Páll , Jon Olav Fivelstad , Arnar Ingi Njarðarson , Gunnar Nikulásson , Hjálmar Sigurvaldason , Sveinbjörn Jónsson , Hörður Jónasson , Soffía Arndís Berndsen , Tómas Ponzi , Jóhann Valdimarsson , Pétur Jóhannesson og Axel Diego . Tómas Ponzi og Róbert Lagerman . Stórmeistarinn Helgi Ólafsson leit í heimsókn og gæddi sér á vöfflum . Kátt í Pakkhúsinu enda framtíðin tryggð , a.m.k. í bili . Margrét Jónasdóttir , Heiðbjört Ingvarsdóttir , Ingibjörg Björnsdóttir og Sunna Reynisdóttir . Hrafn Jökulsson og Helgi Grétarsson glaðbeittir í upphafi móts . Gauti Páll hreppti 3. sætið og fékk m.a. dagatal Barnaheilla á Grænlandi í verðlaun . Korchnoi tefldi síðast á Íslandi árið 2003 á Stórmóti Hróksins á Kjarvalsstöðum og sýndi frábæra takta . Íslandsmeistarinn Lenka Ptáčníková og stórmeistarinn Jón L. Árnason sigruðu á Minningarmóti Birnu Norðdahl á Reykhólum laugardaginn 20. ágúst . Lesa … → Ég hef oft verið spurður að því hver sé uppáhalds bréfskákmaður minn ? Sævar fagnaði á síðasta ári sextugsafmæli sínu og hefur … Þar verður haldið áfram að fagna 20 ára afmæli félagsins , með sérstakri áherslu á nýafstaðna hátíð í Kullorsuaq á Grænlandi , 1060 km. norðan … Í 2. - 5. sæti urðu alþjóðameistararnir Jón Viktor Gunnarsson , … Lesa … → Einn er sá skákmeistari , sem hlotnaðist ódauðlegur sess í enskum orðabókum , og það á kostnað höfuðskálds enskrar tungu : Dr. Thomas Bowdler ( 1754 - 1825 ) tók sér fyrir hendur að ritskoða sjálfan Shakespeare , svo sómakærir lesendur hnytu ekki um klúryrði eða klám af … Foreldrar hans ákváðu að freista gæfunnar í Bandaríkjunum þegar William var 5 ára og þar komst hann í kynni … Maðurinn á bak við þessa vakningu var mesti velgjörðarmaður sem Íslendingar hafa eignast , Daniel Willad Fiske ( 1831 - 1904 ) . Í … Lesa … →